Gedagte vir die dag: Neem alles inFoto: pixabay.com Wanneer die Raadgewer, die Heilige Gees, kom wat die Vader in my Naam sal stuur, sal Hy julle in alle opsigte onderrig en julle ook herinner aan alles wat Ek vir julle gesê het. (Johannes 14:26) Neem ’n oomblik om jou hart en gedagtes stil te maak. Wag vir God. God sal in jou lewe spreek. Hy sal jou lei. Maar hoe sal jy Hom hoor as jy nie leer om te luister nie? Hoe sal jy Hom volg as jy nie eers leer om Hom te herken nie? God is lief vir jou. Hy sal jou nie verlaat nie. Jy kan op hierdie waarheid staatmaak. God belowe om jou lief te hê en by jou te bly, en Hy doen dit ook. Tog is daar talle aspekte rakende om God te ervaar en te leer om ’n dissipel te wees, wat jy vir jou kan neem of kan verwerp. Neem jou voor om alles van God te ervaar wat jy kan. Vind ’n stil plek. Word sensitief vir sy teenwoordigheid.